KXDRda Yaponiya bilan muzokaralar bo‘yicha maxsus guruh tuzilgan

KXDR hukumati Yaponiya bilan muzokaralar olib borish masalasi bo‘yicha maxsus guruh tuzdi, deya xabar beradi «Kiodo» diplomatik doiralardagi manbalarga asoslanib.
Nashr ma'lumotlariga ko‘ra, guruh Janubiy Koreya prezidenti Mun Chjye In va KXDR yetakchisi Kim Chen Inning sammiti bo‘lib o‘tgan aprel oyi, hamda AQSh va KXDR rahbarlarining uchrashuvi o‘tkazilgan 12 iyun sanasi orasidagi davrda tashkil etilgan.
Hozirgi vaqtda guruhni kim boshqarayotgani noma'lum, biroq KXDR Mehnat partiyasi Markaziy qo‘mitasi raisining o‘rinbosari Kim Yong Chxol bu lavozimni egallagan bo‘lishi mumkinligi istisno qilinmayapti.
Eslatib o‘tamiz, avvalroq Yaponiya Rossiyaga KXDR bo‘yicha chaqiriq bilan chiqqandi.